Ruth First

Heloise Ruth First (4. toukokuuta 1925 Johannesburg – 17. elokuuta 1982 Maputo, Mosambik) oli eteläafrikkalainen poliittinen aktivisti ja yhteiskuntatieteilijä. 
Juutalaisen Firstin vanhemmat muuttivat Latviasta Etelä-Afrikkaan. He olivat Etelä-Afrikan kommunistisen puolueen perustajajäseniä ja First oli itse myös puolueen jäsen. First oli opiskeluaikanaan perustamassa apartheidia vastustanutta Edistyksellisten opiskelijoiden liittoa () ja tutustui Witwatersrandin yliopistossa myös opiskelleeseen Nelson Mandelaan. First vangittiin Rivonian oikeudenkäynnin yhteydessä 117 päiväksi ja vapauduttuaan hän pakeni aviomiehensä Joe Slovon kanssa Lontooseen. First toimi lukuisissa yliopistoissa tutkijana ja opettajana ja toimi myös aktiivisesti apartheid-hallinnon vastaisessa työssä. Hän kuoli vuonna 1982 Etelä-Afrikan hallituksen järjestämässä kirjepommiattentaatissa Mosambikissa.

Lähteet 

Eteläafrikkalaiset ihmisoikeusaktivistit
Eteläafrikkalaiset tieteilijät
Eteläafrikkalaiset poliitikot
Apartheidinvastaiset aktivistit
Eteläafrikkalaiset kommunistit
Eteläafrikkalaiset henkirikosten uhrit
Vuonna 1925 syntyneet
Vuonna 1982 kuolleet